Строганова, Светлана Васильевна

Светлана Строганова (Светлана Васильевна Строганова) (, РСФСР, Марий АССР, У Торъял кундем, Шӱвылак ял) – марий артистка, мурызо, радиовӱдышӧ, Йыван Кырля лӱмеш театр премийын лауреатше (2005, 2007)), Марий Эл Республикын сулло артистше (2006), Марий Эл Республикысе М. Шкетан лӱмеш Кугыжаныш премийын лауреатше (2007), Марий Эл Республикын Калык артистше (2014).

 Илыш корныжо 
Светлана Строганова 1976 ийын ага тылзын 21-ше кечынже Марий АССР У Торъял кундем Шӱвылак ялеш шочын. 

 Тунеммаш 
 10 класс марте У Торъялысе кыдалаш школышто тунемын.
 11 классым Тошто Торъял кыдалаш школышто пытарен.
 1993–1994 ийлаште Олег Иркабаевын вуйлатыме почеш Марий самырык театр пеленысе театр студийыште артист мастарлыкым поген. 
 1994 ийыште М.С.Щепкин лӱмеш кӱшыл театр училищыш (Моско ола) тунемаш пурен, училищым йошкар диплом дене пытарен. 
 2007 ийыште Марий кугыжаныш университетым «Менеджмент организации» специальность дене тунем лектын.

 Шкетан театрыште 
М. Шкетан лӱмеш Марий кугыжаныш драме театрыште икымше рольжо – Маюк «Ачийжат-авийжат» спектакльыште. Моткоч кугу пагалымашым Светлана Строганова Сергей Николаевын пьесыж почеш шындыме «Салика» спектакльыште тӱҥ рольым чоҥымо дене сулен. 1999–2000 ийласе театр тургым иктешлыме почеш Светлана Строганова «Надежда» премий дене палемдалтын.

 Мурымо паша 
Талантан актриса семын гына огыл, виян йӱкан мурызо семынат Светлана Строганова ойыртемалтеш. Тӱҥалтышыште театрысе спектакльлаште муро-влакым йоҥгалтарен, вара Марий Эл Радион ротацийышкыж «Мыйын мландем» муро логалын. Тылеч вара Светлана Васильевна чӱчкыдын концертлаште шкешотан мурызо семын мура. 2001 ийыште Моско олаште А.Миронов лӱмеш калык-влак кокласе актёр муро фестивальыште шке мастарлыкшым ончыкта, ты жапыштак Угарман оласе «Поют актеры драматических театров» фестивальын дипломантше лиеш.

 Кино 
2005 ийыште Светлана Строгановам кумдан палыме российысе кинорежиссёр Александр Рогожкин «Перегон» фильмышкыж Валентинан рольжым модаш ӱжын. Вес ийын тиде фильм «Созвездие» киноактёр-влак калык-влак кокласе фестиваль программышкыже пурен. Тиде рольлан Светлана «Эн сай кокымшо план ӱдырамаш роль» номинацийыште сеҥен.

 Фильмографий 
 2005 ий – «Перегон» – Валентина
 2010 ий – «Салика» телеспектакль – Салика

 Чап 
 Йыван Кырля лӱмеш театр премийын лауреатше «Эн сай ӱдырамаш роль» номинацийыште С.Николаевын «Салика» спектакльыште Саликан рольжым чоҥымылан» (2005)Строганова Светлана Васильевна | Марийский национальный театр драмы им.М.Шкетана..
 Тӱнямбалсе киноактёр-влак «Созвездие» фестивальын Дипломжо «Эн сай кокымшо план ӱдырамаш роль» номинацийыште Александр Рогожкинынна «Перегон» киношто Валентинан рольжым чоҥымылан» (2006). 
 Марий Эл Республикын сулло артистше (2006).
 Йыван Кырля лӱмеш театр премийын лауреатше «Эн сай кокымшо план ӱдырамаш роль» номинацийыште В.Шекспирын «Кожла кокласе омо» («Сон в летнюю ночь») спектакльыште Ошвикин (Гермиян) рольжым чоҥымылан» (2007).
 Марий Эл Республикысе М. Шкетан лӱмеш Кугыжаныш премийын лауреатше «В.Шекспирын «Кожла кокласе омо» («Сон в летнюю ночь») спектакльыште рольым чоҥымылан» (2007).
 12px|Марий Эл Республикын Калык артистше Марий Эл Республикын Калык артистше (2014).

 Кылвер-влак 
 Строганова Светлана Васильевна | Марийский национальный театр драмы им.М.Шкетана.
 Строганова Светлана Васильевна | Союз театральных деятелей. Марийское региональное отделение.
 Светлана Строганова | ВКонтакте.

 Литератур 
 Марийская биографическая энциклопедия / Авт.-сост. В. А. Мочаев. – 2-е изд. – Йошкар-Ола: Марийский биографический центр, 2017. – 606 с. – 1500 экз С. 425.

 Важ-влак 

Категорий:Марий мурызо-влак
Категорий:Марий артист-влак
Категорий:Марий радиовӱдышӧ-влак
Категорий:Марий Эл Республикын сулло артистше-влак
Категорий:Марий Эл Республикысе М. Шкетан лӱмеш Кугыжаныш премийын лауреатше-влак
Категорий:Марий Эл Республикын Калык артистше-влак